Ragnar Veerus näitas trennides stabiilset esiotsa tempot, kuid tehnilised probleemid jälitasid teda nii läbi kvalifikatsiooni kui eelsõitude, mille tulemusena tuli alustada finaalsõite alles 17. kohalt. Esimese finaali tugevate esimeste ringide järel leidis eestlane end aga juba kaheksandalt kohalt. Paraku just seiklusrikaste esimeste ringide tõttu ei jäänud paika kardi esivoolund, mille asendimuutus tõi ajakaristuse ja langemise 11. kohale. Teine finaal algas paraku kohe vastupidise trendiga ja Veerus kukkus esimestel ringidel palju kohti. Tugev tempo ja taktikaliselt õiged valikud aitasid tal aga naasta punktikohtadele, tõustes ainuüksi viimasel ringil koguni kolm kohta ja lõpetades sõidu 12. kohal. Nädalavahetuse kokkuvõttes teenis ta 11. koha.
#000002
Johann Vain debüteeris Euroopa võistlustel ja noor kardisportlane sai tunda pika võistlejaterivi valusid ja rõõmusid. Eelsõitudes esivoolundi karistustega kimpus olnud eestlane oli sunnitud startima finaalidesse 22. kohalt, kuid tempo võimaldanuks rohkemat. Seda ta ka finaalsõitudes näitas, hoides läbivalt teises finaalis punktikohta esimese 15 seas, kuid kahjuks esimestel ringidel saadud esivoolundi karistus ei lubanud enamat 16. kohast. Seega oli Vain esimene punktidelt välja jäänud sõitja, mis tagas talle nädalavahetuselt 20. koha.
#000003
Punktitabelis kogus Veerus juurde 9 punkti, mis säilitas talle viimase etapi eel 54 võistleja seast seitsmenda koha üldkokkuvõttes. Vainul jäi seekord punktiarve avamata. Euro Trophy tabeliliidrina jätkab DD2 klassi valitsev maailmameister tšehh Petr Bezel, kuid talle lähenesid tugevalt Mülsenis puhta töö teinud tiimikaaslased Ville Viiliäinen ja Matthias Lund. Valitsev Euro Trophy meister belglane Xander Przbylyak langes tabelis vahetult Veeruse ette kuuendale kohale.
#000004
FOTOD. Libatse rahvasprint pani sõitjad tõsiselt proovile
#000005
Nädalavahetus autospordis: rallikross ja rahvasprint Eestis, eestlaste välisstardid
#000007